హర్లాండ్ డేవిడ్ సాండర్స్ 1890 సెప్టెంబరు 9 న ఇండియానాలోణి హెన్రీవిల్లెకు తూర్పున 5 కి.మీ దూరంలోని ప్రాంతంలో ఉన్న నాలుగు గదుల ఇంట్లో జన్మించాడు. అతను విల్బర్ డేవిడ్, మార్గరెట్ ఆన్ సాండర్స్ దంపతులకు జన్మించిన ముగ్గురు పిల్లలలో పెద్దవాడు. కుటుంబం అడ్వెంట్ క్రిస్టియన్ చర్చికి హాజరయ్యేవారు. అతని తండ్రి సౌమ్యమైన, ఆప్యాయతగల వ్యక్తిగా తన 80 ఎకరాల పొలంలో తాను క్రిందపడిపోయి కాలు విరగిపోయేంతవరకు పనిచేశాడు. ఆ తర్వాత హెన్రీవిల్లేలో రెండేళ్లపాటు కసాయిగా పనిచేశాడు. సాండర్స్ తల్లి భక్తురాలైన క్రైస్తవ మతస్థురాలు. తల్లిదండ్రులు తమ పిల్లలకు క్రమశిక్షణ గల పౌరులుగా తీర్చిదిద్దడానికి కఠినంగా "మద్యం, పొగాకు, జూదం, ఆదివారం ఈలలు" గురించి నిరంతరం హెచ్చరిస్తుండేవారు. 

సాండర్స్ తండ్రి 1895 లో మరణించాడు. అతని తల్లికి టమోటా కానరీలో ఉద్యోగం వచ్చింది. యువ హార్లాండ్ తన తోబుట్టువులను చూసుకోవడం, వండిపెట్టడం చేసేవాడు. ఏడు సంవత్సరాల వయస్సులో అతను రొట్టె, కూరగాయలు వండే నైపుణ్యం పొందాడు. తరువాత మాంసంతో వంటకాలు చేయడం నేర్చుకున్నాడు. ఆమె తల్లి ఉద్యోగం కోసం కొన్ని రోజులు పిల్లలకు దూరంగా ఉన్నందున వారికి ఆహారం అందించడంలోసం ఇవన్నీ చేసేవాడు. అతను తన 10 సంవత్సరాల వయస్సులో ఫామ్‌హ్యాండ్‌గా పనిచేయడం ప్రారంభించాడు. 

1902 లో సాండర్స్ తల్లి విలియం బ్రాడ్‌డస్‌తో తిరిగి వివాహం చేసుకుంది. వారి కుటుంబం ఇండియానాలోని గ్రీన్‌వుడ్‌కు వెళ్లింది. సవతి తండ్రికి ఈ పిల్లలు ఉండటం ఇష్టం ఉండేది కాదు. అందువలన తరచూ గొడవలు పడుతుండేవాడు. తన సవతి తండ్రితో సాండర్స్ కు మంచి సంబంధాలు ఉండేవి కాదు. 1903 లో అతను ఏడవ తరగతి పరీక్ష తప్పాడు. తరువాత సమీపంలోని పొలంలో నివసిస్తూ, అక్కడ పని చేయడానికి వెళ్ళాడు. 13 సంవత్సరాల వయస్సులో అతను ఇల్లు విడిచి బయటకు వెళ్లాడు. ఆ తరువాత "ఇండియానా పోలిస్‌"లో గుర్రపు బండ్లకు రంగులు వేసే ఉద్యోగంలో చేరాడు. అతను 14 సంవత్సరాల వయస్సులో, అతను ఫామ్‌హ్యాండ్‌గా పని చేయడానికి దక్షిణ ఇండియానాకు వెళ్లాడు. 

మరణం
స్మారకం
1890-1906: ప్రారంభ జీవితం
ప్రజా గుర్తింపు